RÁMCOVÁ ZMLUVA
na nákup pohonných hmôt na karty na čerpanie pohonných hmôt uzavretá podľa § 269 ods. 2 Obchodného zákonníka ako výsledok verejného obstarávania zákazky s nízkou hodnotou zadávanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi zmluvnými stranami:

Objednávateľ:
Názov: 			Verejnoprospešné služby Stupava
Sídlo: 			Dlhá 1248/11, 900 31 Stupava
IČO: 			50 081 497 
Konajúc: 		
(ďalej len „objednávateľ“)

Dodávateľ:
Obchodné meno: 	.......... 
Sídlo: 			..........
IČO: 			.......... 
DIČ:			..........
IČ pre DPH:		..........
Registrácia:		..........
Konajúc: 		.......... 
(ďalej len „dodávateľ“)
(objednávateľ a dodávateľ ďalej spolu aj ako „zmluvné strany“)

Čl. I
PREDMET RÁMCOVEJ ZMLUVY
1.1 Predmetom tejto rámcovej zmluvy je: 
Bezhotovostný nákup pohonných hmôt: 
a) bezolovnatý benzín, ktorý spĺňa minimálne funkčné, prevádzkové a technické požiadavky a kvalitatívne parametre v zmysle normy STN EN 228 +A1: 2018-3(65 6505)  
b) motorová nafta, ktorá spĺňa minimálne funkčné, prevádzkové a technické požiadavky a kvalitatívne parametre v zmysle normy STN EN 590 + A1: 2018 (65 6506)
[bookmark: _Hlk139530068]na princípe akceptácie karty na čerpanie pohonných hmôt dodávateľa ako prostriedku bezhotovostnej úhrady za odobraté pohonné hmoty na čerpacích staniciach dodávateľa (a jeho zmluvných partnerov) na celom území Slovenskej republiky. Súčasťou predmetu zákazky je aj bezplatné vydanie a dodanie kariet na čerpanie pohonných hmôt, zúčtovanie dodaných pohonných hmôt, poskytovanie finančných a iných služieb spojených s ich dodávkou. Objednávateľ sa nezaväzuje k odobratiu pohonných hmôt v žiadnom množstve.
1.2 Predmetom tejto rámcovej zmluvy je aj: 
Vystavenie a dodanie (predbežne) 10 ks kariet na čerpanie pohonných hmôt (tento počet sa môže počas trvania zákazky meniť), ako prostriedku bezhotovostnej úhrady za nákup pohonných hmôt, pričom bezplatné vykonávanie transakcií kartou na čerpanie pohonných hmôt musí byť garantované po celú dobu trvania zmluvy.
1.3 Karta na čerpanie pohonných hmôt musí spĺňať minimálne tieto štandardy:
a) musí byť opatrená magnetickým prúžkom alebo čipom alebo čiarovým kódom,
b) musí byť vybavená vlastným identifikačným číslom a mať pridelený samostatný PIN kód,
c) PIN kód slúži ako ochranný prvok pri nákupe pohonných hmôt (možnosť zmeny PIN),
d) použitie karty na čerpanie pohonných hmôt musí byť viazané na znalosť osobitného PIN kódu,
[bookmark: _Hlk138284662]e) možnosť bezplatného zablokovania v lehote do 1 hodiny od nahlásenia (vrátane víkendov a sviatkov); možnosť bezplatného odblokovania a vydania náhradnej karty na čerpanie pohonných hmôt,
f) bude viazaná na EČV. 
1.4 Karta na čerpanie pohonných hmôt je platobná karta, na základe ktorej je objednávateľ oprávnený bezhotovostne uhrádzať nákup PHM (a možnosť uhrádzať vybraný sortiment podľa požiadaviek objednávateľa). Dodávateľ je povinný bezplatne vystaviť karty na čerpanie pohonných hmôt vo väzbe na EČV vozidla najneskôr do 7 pracovných dní po obdržaní objednávky objednávateľa. 
1.5 Správa kariet na čerpanie pohonných hmôt prostredníctvom elektronického systému správy kariet (fleet online systém) musí spĺňať tieto minimálne požadované štandardy: 
a) správa a kontrola kariet na čerpanie PHM 
b) možnosť zobraziť prehľad čerpania PHM za vybrané obdobie alebo vybranú kartu, kedykoľvek v priebehu mesiaca, 
c) export dát do MS Excel
1.6 Dodávateľ je povinný poskytovať plnenia podľa tejto rámcovej zmluvy v súlade s aktuálne platnými právnymi predpismi týkajúcimi sa predmetu plnenia podľa tejto rámcovej zmluvy v EÚ a v Slovenskej republike, najmä v oblasti environmentálnej, colnej a daňovej.
1.7 Prílohou tejto rámcovej zmluvy je: 
- vyhlásenie o zhode, respektíve certifikát motorovej nafty s cetánovým číslom 51 a vyšším, spĺňajúcej požiadavky normy STN EN 590 + A1: 2018 (65 6506), alebo ekvivalentnej vydaný autorizovanými osobami alebo notifikovanými osobami, ktoré majú oprávnenie na posudzovanie zhody výrobkov s platnými technickými špecifikáciami 
- vyhlásenie o zhode, respektíve certifikát bezolovnatého benzínu s oktánovým číslom 95 a vyšším, spĺňajúcej požiadavky normy STN EN 228 +A1: 2018-3 (65 6505), alebo ekvivalentnej vydaný autorizovanými osobami alebo notifikovanými osobami, ktoré majú oprávnenie na posudzovanie zhody výrobkov s platnými technickými špecifikáciami.

Čl. II 
CENA PLNENIA A PLATOBNÉ PODMIENKY
2.1 Cena za celý predmet rámcovej zmluvy je dojednaná dohodou zmluvných strán v zmysle zákona č. 18/1996 Z. z. o cenách v znení neskorších predpisov. Počas trvania tejto rámcovej zmluvy sa dodávateľ zaväzuje predávať objednávateľovi pohonné hmoty za cenu, ktorá sa určí tak, že od aktuálnej ceny za mernú jednotku stanovenej v EUR bez DPH sa odpočíta zľava podľa cenovej ponuky predloženej dodávateľom v rámci verejného obstarávania:
a) bezolovnatý benzín, ktorý spĺňa minimálne funkčné, prevádzkové a technické požiadavky a kvalitatívne parametre v zmysle normy STN EN 228 +A1: 2018-3(65 6505) – zľava _________%  
b) motorová nafta, ktorá spĺňa minimálne funkčné, prevádzkové a technické požiadavky a kvalitatívne parametre v zmysle normy STN EN 590 + A1: 2018 (65 6506) – zľava _________%  
Následne sa k zľavnenej cene bez DPH pripočíta DPH ako konečná cena za 1 liter pohonnej hmoty, pričom všetky tieto zľavy budú uvedené priamo vo faktúre. Vysúťažená zľava z ceny na 1 liter pohonnej hmoty bude objednávateľovi garantovaná po celú dobu trvania tejto rámcovej zmluvy bez ohľadu na odobraté množstvo pohonných hmôt, a nie je ju možné meniť. Objednávateľ neakceptuje okrem ceny žiadne poplatky. Aktuálnou cenou (za mernú jednotku) pre dni v určitom kalendárnom týždni sa rozumie priemerná týždenná cena pohonných látok v SR pre daný kalendárny týždeň (podľa údajov Štatistického úradu SR).
2.2 Dodávateľ bude k dohodnutým cenám uplatňovať DPH v sadzbe podľa platného všeobecne záväzného právneho predpisu v čase fakturácie. 
2.3 Úhrada dohodnutej ceny sa bude realizovať formou bezhotovostného platobného styku v eurách. Úhrada za dodané PHM bude realizovaná na základe čiastkových faktúr, vystavených za každý kalendárny mesiac k poslednému dňu daného mesiaca. Dodávateľ vystaví faktúru do 15 dní po skončení kalendárneho mesiaca, za ktorý predmet plnenia fakturuje. Splatnosť faktúry je 14 dní; súčasťou faktúry bude prehľad realizovaných transakcií podľa jednotlivých kariet s uvedeným typom PHM, množstva, aktuálnej ceny za mernú jednotku, ceny zníženej o zmluvnú zľavu a celkovej ceny transakcie. 
2.4 Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa. 
2.5 Objednávateľ neposkytuje preddavok ani zálohovú platbu. 
2.6 V prípade, že doručená faktúra nebude obsahovať všetky náležitosti podľa zákona č. 222/2004 Z.Z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vyhotovená, objednávateľ ju vráti dodávateľovi na prepracovanie (doplnenie) a nová lehota splatnosti začne plynúť dňom doručenia prepracovanej (doplnenej) faktúry objednávateľovi.
 
Čl. III
TRVANIE RÁMCOVEJ DOHODY, MIESTO A TERMÍNY PLNENIA RÁMCOVEJ DOHODY
3.1 Táto rámcová zmluva sa uzatvára na dobu 18 mesiacov od prvého dňa kalendárneho mesiaca nasledujúceho po nadobudnutí jej účinnosti, najviac však do doby, kým dodávateľ poskytne plnenie podľa rámcovej zmluvy v hodnote 90.000,- EUR bez DPH (t.j. do vyčerpania limitu 90.000,- EUR bez DPH).
3.2 Dodávateľ sa zaväzuje zabezpečiť plnenie podľa čl. I tejto rámcovej zmluvy nepretržite (24 hodín denne) počas celej doby trvania tejto rámcovej zmluvy s vlastným personálnym a technickým vybavením, prípadne technickým a personálnym vybavením svojich subdodávateľov alebo zmluvných partnerov. 
3.3 Miestom plnenia pre karty na čerpanie pohonných hmôt je sídlo objednávateľa.
[bookmark: _Hlk138283682]3.4 Miestom plnenia – nákupu pohonných hmôt sú čerpacie stanice pohonných hmôt dodávateľa na území SR (resp. iné čerpacie stanice určené dodávateľom, ktoré akceptujú úhradu nakúpených pohonných hmôt na karty na čerpanie pohonných hmôt vydané dodávateľom na území Slovenskej republiky).
3.5 Počas trvania tejto rámcovej zmluvy, aspoň jedna čerpacia stanica dodávateľa, na ktorej je možné uplatniť karty na čerpanie pohonných hmôt na nákup pohonných hmôt nesmie byť vzdialená viac ako 5 km od sídla objednávateľa.
3.6 Dodávateľ karty na čerpanie pohonných hmôt pre objednávateľa vydá bezodplatne a počas platnosti a účinnosti tejto zmluvy garantuje bezodplatné vykonávanie transakcií dodanými kartami na čerpanie pohonných hmôt ako aj bezodplatnosť ďalších úkonov – napr. vydanie kariet na čerpanie pohonných hmôt, za vydanie druhej a ďalšej karty na čerpanie pohonných hmôt, užívanie kariet na čerpanie pohonných hmôt, zablokovania a odblokovania kariet na čerpanie pohonných hmôt, poskytovanie súvisiacich služieb.
  
Čl. IV
ZMLUVNÉ POKUTY A ZODPOVEDNOSŤ ZA VADY
4.1 Dodávateľ zodpovedá za vady, ktoré má predmet plnenia rámcovej zmluvy v čase jeho odovzdania objednávateľovi. Objednávateľ je povinný oznámiť akékoľvek vady predmetu plnenia rámcovej zmluvy dodávateľovi ako náhle ich zistí, bez zbytočného odkladu. 
4.2 Ak v dôsledku dodania vadného predmetu plnenia podľa tejto dohody bude objednávateľovi spôsobená škoda, dodávateľ za ňu zodpovedá podľa ustanovení § 373 a nasl. Obchodného zákonníka. Takto vzniknutú škodu sa dodávateľ zaväzuje nahradiť objednávateľovi. 
4.3 Dodávateľ sa zaväzuje reklamácie sporných odberov pohonných hmôt objednávateľom preskúmať a vyriešiť do 14 dní odo dňa ich oznámenia. 
4.4 V prípade ak dodávateľ nedodá karty na čerpanie pohonných hmôt v dohodnutej lehote, množstve, akosti alebo na miesto uvedené v rámcovej zmluve (resp. objednávke), objednávateľ má právo uplatniť si nárok na zmluvnú pokutu vo výške 20 Eur za každý deň omeškania. Dodávateľ je povinný uhradiť zmluvnú pokutu do 15 dní odo dňa doručenia písomnej výzvy objednávateľa. 
4.5 Zaplatením zmluvných pokút nie sú dotknuté nároky zmluvných strán na náhradu škody podľa § 373 a nasl. Obchodného zákonníka. 

Čl. V 
UKONČENIE RÁMCOVEJ ZMLUVY
5.1 Táto rámcová zmluva zanikne: 
a) uplynutím doby, na ktorú bola uzavretá; 
b) písomnou dohodou zmluvných strán; 
c) výpoveďou ktorejkoľvek zmluvnej strany; 
d) odstúpením od zmluvy ktoroukoľvek zo zmluvných strán. 
5.2 V prípade zániku rámcovej zmluvy písomnou dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku rámcovej zmluvy dohodou. 
5.3 Táto rámcová zmluva môže byť ukončená aj písomnou výpoveďou ktorejkoľvek zo zmluvných strán aj bez uvedenia dôvodu. Zmluvné strany sa dohodli, že v tomto prípade je výpovedná doba 3-mesačná a začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď druhej zmluvnej strane. Počas plynutia výpovednej doby je dodávateľ povinný riadne poskytovať dohodnutý predmet plnenia. 
5.4 Objednávateľ je oprávnený odstúpiť od tejto rámcovej zmluvy v prípade, ak:
a) dodávateľ poruší povinnosť vyplývajúcu z tejto rámcovej zmluvy a k náprave nedôjde ani na základe výzvy objednávateľa v lehote určenej objednávateľom  
b) dodávateľ poruší povinnosť súvisiacu s predmetom tejto rámcovej zmluvy a k náprave nedôjde ani na základe výzvy objednávateľa v lehote určenej objednávateľom
c) vyhlásenie dodávateľa obsiahnuté v tejto zmluve sa ukáže ako nepravdivé a k náprave nedôjde ani na základe výzvy objednávateľa v lehote určenej objednávateľom.   
5.4 Dodávateľ je oprávnený odstúpiť od tejto rámcovej zmluvy v prípade, ak sa objednávateľ dostane do omeškania s úhradou ceny o viac ako 90 dní. 
5.5 Písomné oznámenie o odstúpení od rámcovej zmluvy a písomná výpoveď sa doručujú druhej zmluvnej strane vždy poštou alebo kuriérom na adresu uvedenú v záhlaví tejto zmluvy alebo osobne. Zásielka uložená na pošte sa považuje za doručenú po uplynutí troch pracovných dní odo dňa uloženia na pošte, aj keď sa adresát o tom nedozvie. Odmietnutie prevzatia zásielky pri osobnom doručení sa považuje za doručenie zásielky.
 
Čl. VI 
ZÁVEREČNÉ USTANOVENIA
6.1 Táto rámcová zmluva je vyhotovená v štyroch rovnopisoch, dva pre objednávateľa a dva pre dodávateľa. Zmeny a doplnky k tejto rámcovej zmluve je možné vykonať len písomne so súhlasom obidvoch zmluvných strán vo forme písomných číslovaných dodatkov. 
6.2 Táto rámcová zmluva nadobúda platnosť dňom jej podpisu oboma zmluvnými stranami. Táto rámcová zmluva nadobúda účinnosť dňom nasledujúcim po dni jej zverejnenia v Centrálnom registri zmlúv. 
6.3 Právne vzťahy zmluvných strán výslovne neupravené v tejto rámcovej zmluve sa riadia príslušnými ustanoveniami Obchodného zákonníka a predpismi s ním súvisiacimi. 
6.4 Zmluvné strany (každá za seba) zhodne záväzne vyhlasujú, že sú oprávnené uzavrieť túto rámcovú zmluvu, a že táto rámcová zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto rámcovú zmluvu prostredníctvom osôb oprávnených v tejto veci konať. 
6.7 Neoddeliteľnou súčasťou tejto rámcovej zmluvy je: 
Príloha č. 1: Výška poskytnutých zliav v % z aktuálnych cien za mernú jednotku podľa členenia uvedeného v návrhu na plnenie kritérií 


V ........................ dňa .................

....................................
Verejnoprospešné služby Stupava


V ........................ dňa .................


....................................
dodávateľ
